Eugène Carrière
Store norske leksikon,Kunst og estetikk,Bildende kunst,Kunsthistorie,Postimpresjonisme, symbolisme og art nouveau
Eugène Carrière var en fransk maler. Han var elev av Alexandre Cabanel. Han var fargeblind, og mottok i sin ungdom impulser fra Rubens og Velázquez. Hans bilder er malt i grå og svarte toner med utflytende konturer, figurene får derved en merkelig virkning som tåkebilder. Denne utflytende, fargeskye formen brukte han til å gjengi det sjelelige i forsterket grad.
Et hovedverk er Maternité (1892, Musée d'Orsay, Paris). Har også laget portretter av Paul Verlaine, Auguste Rodin, Alphonse Daudet, brødrene Dumas og Edmond de Goncourt. Han benyttet seg ofte av litografi, hvor bløte toner i svart og hvitt egner seg godt. Les mer i Store norske leksikon kunst i Frankrike Litteratur Bantens, Robert James: Eugene Carriere, his work and his influence, 1983, isbn 0-8357-1329-6, Finn boken